open-index/open-wikipedia-markdown huggingface dataset:
ডোমিনিক পাইর

**ডোমিনিক পাইর** (জন্ম : **জর্জেস চার্লস ক্লেমেন্ট ঘিসলাইন পাইর**; ১০ ফেব্রুয়ারি ১৯১০ - ৩০ জানুয়ারী ১০৬৯) হলেন একজন বেলজিয়ান ডোমিনিকান যাজক যিনি দ্বিতীয় বিশ্বযুদ্ধোত্তর ইউরোপের শরণার্থীদের সাহায্য করার জন্য ১৯৫৮ সালে শান্তিতে নোবেল পুরস্কার পেয়েছিল। পাইর তার নোবেল পুরস্কার বক্তৃতা দেন ডিসেম্বর ১৯৫৮'এ যার শিরোনাম *ব্রাদারলি লাভ: ফাউন্ডেশন অভ পিস*।

## জন্ম ও প্রাথমিক জীবন
পাইর ১৯১০ সালের ১০ ফেব্রুয়ারি বেলজিয়ামের দিনান্তে জন্মগ্রহণ করেন। তিনি ছিলেন জর্জেস পাইর সিনিয়র এবং বার্থে (র্যাভেট) পাইর দম্পত্তির চার সন্তানের মধ্যে জ্যেষ্ঠ সন্তান। তার পিতা ছিলেন একজন সরকারি কর্মকর্তা।

১৯১৪ সালে প্রথম বিশ্বযুদ্ধের প্রাদুর্ভাবের সময় পাইরের পরিবার জার্মান সৈন্যদের অগ্রসর হওয়া থেকে বাঁচতে একটি নৌকায় করে বেলজিয়াম থেকে ফ্রান্সে পালিয়ে যায়। ১৯১৮ সালে যুদ্ধবিরতির পর, পরিবারটি দিনান্তে ফিরে যেতে সক্ষম হয়, যা তখন ধ্বংসস্তূপে পরিণত হয়েছিলো।

## আরও দেখুন
* শান্তিতে নোবেল বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:১৯১০-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:শান্তিতে নোবেল পুরস্কার বিজয়ী
বিষয়শ্রেণী:নোবেল শান্তি পুরস্কার বিজয়ী
মিদিয়ান (আব্রাহামের পুত্র)

হিব্রু বাইবেল অনুসারে **মিদিয়ান** ( , *মিদিয়ান* ) আব্রাহাম এবং কেতুরাহের চতুর্থ পুত্র। সারার মৃত্যুর পর আব্রাহাম কেতুরাকে বিয়ে করেছিলেন। আদিপুস্তকের বর্ণনানুসারে তার ভাই জিমরান, য়োকশান, মেদান, ইশবাক ও শুয়াহ।  এফা, এফের, হনোক, আবিদা এবং এলদাহ তার পুত্র।

রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।"

হিব্রু ধর্মগ্রন্থের পরবর্তী অংশে পাওয়া মিদিয়ানকে সাধারণত মিডিয়ান জনগণের পূর্বপুরুষ হিসেবে বিবেচনা করা হয়।

## ইসলামে
কিছু মুসলিম বংশতালিকাবিদ দাবি করেন তিনি ছিলেন লুতের কন্যার পুত্র। 

## তথ্যসূত্র

বিষয়শ্রেণী:মিদিয়ান
বিষয়শ্রেণী:আব্রাহামের সন্তান
বিষয়শ্রেণী:আদিপুস্তকের ব্যক্তিত্ব
বালুরঘাট কলেজ

**বালুরঘাট কলেজ** হল পশ্চিমবঙ্গের দক্ষিণ দিনাজপুর জেলার বালুরঘাট অবস্থিত একটি সহ-শিক্ষামূলক উচ্চ শিক্ষাপ্রতিষ্ঠান।

## ইতিহাস
কলেজটি জুন ১৯৪৮ সালে একটি ইন্টারমিডিয়েট মুক্ত কলা কলেজ হিসাবে ৯৬ জন ছাত্র নিয়ে প্রতিষ্ঠিত হয়। ১৯৫০ সালে, কলেজটি বিশ্ববিদ্যালয় মঞ্জুরি কমিশনের দ্বারা স্বীকৃত হয় এবং এটি পশ্চিমবঙ্গ সরকারের দ্বারা সহায়তাপ্রাপ্ত কলেজ হিসাবে সমর্থিত। উত্তরবঙ্গ বিশ্ববিদ্যালয় ২০০৩ সালের সেপ্টেম্বর মাসে কলেজটিকে একটি অধিভুক্ত কলেজ হিসাবে গ্রহণ করে; বর্তমানে এটি গৌড়বঙ্গ বিশ্ববিদ্যালয়ের অধীনে রয়েছে।

## কলেজ সম্পর্কে
আজ, কলেজটি একটি ডিগ্রি কলেজে পরিণত হয়েছে যেখানে ৩,০০০ এরও বেশি শিক্ষার্থী রয়েছে। এখানে কলা, বিজ্ঞান এবং বাণিজ্যে স্নাতক শিক্ষা এবং বাংলা ও বাণিজ্যে স্নাতকোত্তর কোর্স পরিচালিত হয়।

কলেজটিতে উত্তরবঙ্গ বিশ্ববিদ্যালয়ের মাধ্যমে দূরশিক্ষা প্রদান হয়, এবং কলেজটি নেতাজি সুভাষ মুক্ত বিশ্ববিদ্যালয় এবং ইন্দিরা গান্ধী জাতীয় মুক্ত বিশ্ববিদ্যালয়ের একটি অধ্যয়ন কেন্দ্র।

বালুরঘাট কলেজের সমস্ত স্নাতক ছাত্রদের জন্য ইংরেজি এবং বাংলা বাধ্যতামূলক ভাষা। 

## স্বীকৃতি
বালুরঘাট কলেজ ২০০৪ সালের মে মাসে ন্যাশনাল অ্যাসেসমেন্ট অ্যান্ড অ্যাক্রিডিটেশন কাউন্সিল (NAAC) দ্বারা "B" গ্রেড স্বীকৃতি পেয়েছিল। ২য় চক্রে, ফেব্রুয়ারী ২০২১-এ, কলেজ নতুন মেট্রিক্স ভিত্তিক মূল্যায়ন পদ্ধতিতে NAAC দ্বারা B গ্রেডের সাথে স্বীকৃত হয়েছে। 
## আরো দেখুন

## তথ্যসূত্র

* বালুরঘাট কলেজ
* গৌর বঙ্গ বিশ্ববিদ্যালয়
* বিশ্ববিদ্যালয় মঞ্জুরি কমিশন
* জাতীয় মূল্যায়ন এবং স্বীকৃতি কাউন্সিল

বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত
বিষয়শ্রেণী:দক্ষিণ দিনাজপুর জেলার বিশ্ববিদ্যালয় ও মহাবিদ্যালয়
বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয়
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
হারপেটোফোবিয়া

**হারপেটোফোবিয়া**  হলো সরীসৃপ সাধারণত টিকটিকি এবং সাপ এবং অনুরূপ উভচর মেরুদণ্ডী প্রাণীদের প্রতি ভয় বা ঘৃণা নিয়ে গঠিত ভীতি বা আতঙ্ক। এটি সবচেয়ে সাধারণ  প্রাণী ফোবিয়াগুলির মধ্যে একটি এবং ওফিডিওফোবিয়ার সাথে সম্পর্কিত এবং খুব অনুরূপ। এই অবস্থাটি সামান্য থেকে গুরুতর মানসিক প্রতিক্রিয়া সৃষ্টি করে, উদাহরণস্বরূপ উদ্বেগ, প্যানিক অ্যাটাক বা সাধারণত বমি বমি ভাব ।  হারপেটোফোবিয়া হল একটি সাধারণ ফোবিয়া এবং এটি বিভিন্ন রকম হতে পারে। কিছু মানুষের ভয় থাকে শুধু একটি সরীসৃপের দিকে তাকানোর, কারো সরীসৃপ স্পর্শ করতে ভয় লাগে, এবং কেউ কেউ এমনকি একটি সরীসৃপ তাদের আশেপাশে আছে জেনেও ভয় পায়।
## তথ্যসূত্র

বিষয়শ্রেণী:ভীতি
সারাহ আল শিয়ারী

**সারাহ আল শিয়ারী** (জন্ম: ২ মে, ২০০৫) একজন বেলজিয়ান তায়কোয়ান্দো খেলোয়াড় যিনি তিনি ২০২৪ গ্রীষ্মকালীন অলিম্পিকে ব্রোঞ্জ পদক এবং ২০২২ বিশ্ব তায়কোয়ান্দো প্রতিযোগীতায় স্বর্ণপদক অর্জন করেছেন৷ তিনি বেলজিয়ামের প্রতিযোগী হিসেবে প্রথম কোন তায়াকোয়ান্দো ইভেন্টে জয়লাভ করেছেন৷ তিনি জুনিয়র এবং সিনিয়র উভয় লেভেলে একই বছর স্বর্ণবিজয়ী হবার গৌরব অর্জন করেছেন৷ প্রথম কোন *ইউরোপীয় মুসলিম* হিসেবে তিনি গ্রীষ্মকালীন প্যারিস ২০২৪ অলিম্পিকে পদক লাভ করেছেন৷

## ব্যক্তি জীবন
সারাহ শায়রীর পিতা একজন মরোক্কান বংশোদ্ভূত এবং মা বেলিজিয়ান৷ তিনি 2022 সনে অনুষ্ঠিত মেডিকেল এন্ট্রান্স পরীক্ষায় উত্তীর্ণ হয়ে চিকিৎসা বিদ্যায় শিক্ষা গ্রহণ করছেন৷

## আরও দেখুন
* বেলজিয়ামে ইসলাম

## তথ্যসূত্র

বিষয়শ্রেণী:বেলজিয়ান মুসলিম
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
খান স্যার

**ফয়জল খান** (জন্ম ১৯৯৩), পেশাগতভাবে যিনি **খান স্যার** ( নামে পরিচিত, তিনি হলেন পাটনা, বিহারের একজন জনপ্রিয় ভারতীয় শিক্ষাবিদ এবং ইউটিউবার। ভারতে বিভিন্ন প্রতিযোগিতামূলক পরীক্ষার জন্য প্রস্তুতি নেওয়া শিক্ষার্থীদের জন্য তিনি একটি কোচিং সেন্টার পরিচালনা করেন।

## প্রাথমিক জীবন ও শিক্ষকতা জীবন
ফয়জল উত্তর প্রদেশের গোরখপুরে একটি মধ্যবিত্ত পরিবারে জন্মগ্রহণ করেন এবং তার বাবা একজন ঠিকাদার হিসেবে কাজ করতেন; মা ছিলেন একজন গৃহিণী। 

২০১৯ সালে, কোভিড-১৯ এর কারণে পাটনায় তার কোচিং বন্ধ ছিল। সে সময় তিনি খান জিএস রিসার্চ সেন্টার নামে তার ইউটিউব চ্যানেল চালু করেন এবং অনলাইনে শিক্ষকতা শুরু করেন। তিনি ২০২১ সালে একটি অ্যাপও চালু করেন এবং অফলাইন পড়াশোনা করতে শহরে আসতে সক্ষম না হওয়া শিক্ষার্থীদের অনলাইন কোর্স দেওয়া শুরু করেন।  তার ইউটিউব চ্যানেলটিতে ২৩ মিলিয়নেরও অধিক সাস্ক্রাইবার রয়েছে। 
## বিতর্ক

* ২০২১ সালের ২৪ এপ্রিল খান ফ্রান্স-পাকিস্তান সম্পর্কের উপর একটি ভিডিও পোস্ট করেন যা অবশেষে ভাইরাল হয়। অনেক এক্স (টুইটার) ব্যবহারকারী সে ভিডিওটির সমালোচনা করেন এবং খানকে ইসলামবিদ্বেষী বলেন। অপর কিছু মানুষ তাকে রক্ষা বন্ধন উদযাপনের কিছু ছবির সূত্রে সমালোচনা করেন, যা মূলত হিন্দুদের দ্বারা উদযাপিত একটি উৎসব। যার পরে তাকে নিজের ইউটিউবে একটি ব্যাখ্যা জারি করতে হয়েছিল। 
* ২০২২ সালের ২৭ জানুয়ারী রেলওয়ে রিক্রুটমেন্ট বোর্ডের এনটিপিসি পরীক্ষা নিয়ে হিংসাত্মক বিক্ষোভের ঘটনায় খানসহ বিভিন্ন প্রাইভেট কোচিং সেন্টারের ছয়জন শিক্ষক এবং অন্যান্য ১৬ জনের বিরুদ্ধে পাত্রকার নগর থানায় একটি এজাহার দায়ের করা হয়েছিল। রাজেন্দ্র নগর টার্মিনালে সহিংস বিক্ষোভের সময় পুলিশ হেফাজতে নেওয়া কিছু বিক্ষোভকারীর বক্তব্যের ভিত্তিতে এজাহারটি নথিভুক্ত করা হয়েছিল। 
## তথ্যসূত্র

বিষয়শ্রেণী:মগধ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় ব্যক্তি
বিষয়শ্রেণী:ইউটিউবার
বিষয়শ্রেণী:পাটনার ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:পাটনার লেখক
সুফিয়ান রহিমি

**সুফিয়ান রহিমি** (; জন্ম: ২ জুন ১৯৯৬) হলেন একজন মরক্কী পেশাদার ফুটবল খেলোয়াড়। তিনি বর্তমানে আমিরাতি ক্লাব আল আইন এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।

২০২৪ সালে, রহিমি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। এরপূর্বে ২০২১ সালে তিনি মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ১০ ম্যাচে ১টি গোল করেছেন।

## প্রারম্ভিক জীবন
সুফিয়ান রহিমি ১৯৯৬ সালের ২রা জুন তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
রহিমি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৪ সালের ২৪শে জুলাই তারিখে তিনি আর্জেন্টিনা অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। রহিমি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আল আইন ফুটবল ক্লাবের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:রাজা অ্যাথলেটিক ক্লাবের খেলোয়াড়
বিষয়শ্রেণী:বুতুলাহের খেলোয়াড়
বিষয়শ্রেণী:ইউএই প্রো লিগের খেলোয়াড়
ইলিয়াস বিন সাগির

**ইলিয়াস বিন সাগির** (; জন্ম: ১৬ ফেব্রুয়ারি ২০০৫) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব মোনাকো এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।

২০২১ সালে, সাগির ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৪ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৪ ম্যাচে ১টি গোল করেছেন।

## প্রারম্ভিক জীবন
ইলিয়াস বিন সাগির ২০০৫ সালের ১৬ই ফেব্রুয়ারি তারিখে ফ্রান্সের গাসেঁ-এ জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সাগির ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং মরক্কো অনূর্ধ্ব-২৩ দলের হয়ে খেলার মাধ্যমে ফ্রান্স এবং মরক্কোর প্রতিনিধিত্ব করেছেন। ২০২১ সালের ২৬শে অক্টোবর তারিখে তিনি মলদোভা অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। সাগির ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:মোনাকোয় ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:এতোয়াল ফুটবল ক্লাবের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:বায়ার ০৪ লেভারকুজেনের খেলোয়াড়
বিষয়শ্রেণী:বুন্দেসলিগার খেলোয়াড়
ইলিয়াস আখুমাশ

**ইলিয়াস আখুমাশ শাক্কুর** (, ; জন্ম: ১৬ এপ্রিল ২০০৪; **ইলিয়াস আখুমাশ** নামে সুপরিচিত) হলেন একজন স্পেনীয়–মরক্কী পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়াল এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেলেন।

২০১৮ সালে, আখুমাশ মরক্কো অনূর্ধ্ব-১৫ দলের হয়ে মরক্কোর বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত স্পেন এবং মরক্কোর বয়সভিত্তিক দলের হয়ে খেলার পর, তিনি ২০২৪ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

## প্রারম্ভিক জীবন
ইলিয়াস আখুমাশ শাক্কুর ২০০৪ সালের ১৬ই এপ্রিল তারিখে স্পেনের এলস ওস্তালেতস দে পিওরোলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আখুমাশ মরক্কো অনূর্ধ্ব-১৫, স্পেন অনূর্ধ্ব-১৫, স্পেন অনূর্ধ্ব-১৬, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২১ এবং মরক্কো অনূর্ধ্ব-২৩ দলের হয়ে খেলার মাধ্যমে স্পেন এবং মরক্কোর প্রতিনিধিত্ব করেছেন। ২০১৮ সালের ৩রা নভেম্বর তারিখে তিনি মরক্কো অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। আখুমাশ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

২০২৪ সালের ২২শে মার্চ তারিখে, ১৯&nbsp;বছর, ১১&nbsp;মাস ও ৬&nbsp;দিন বয়সে, বাম পায়ে ফুটবল খেলায় পারদর্শী আখুমাশ অ্যাঙ্গোলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মরক্কোর হয়ে অভিষেক করেছেন। উক্ত ম্যাচের ৮৮তম মিনিটে আক্রমণভাগের খেলোয়াড় ইলিস বেন সেগিরের বদলি খেলোয়াড় হিসেবে তিনি ১৬ নম্বর জার্সি পরিধান করে মাঠে প্রবেশ করেছিলেন; ম্যাচটি মরক্কো ১–০ গোলের ব্যবধানে জয়লাভ করেছিল। মরক্কোর হয়ে অভিষেকের বছরে আখুমাশ সর্বমোট ৬ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্পেনীয় ফুটবলার
বিষয়শ্রেণী:মরক্কী ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
জাকারিয়া আল উয়াহদি

**জাকারিয়া আল উয়াহদি** (; জন্ম: ৩১ ডিসেম্বর ২০০১) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে বেলজীয় ক্লাব খেংক এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০২৩ সালে, উয়াহদি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।

## প্রারম্ভিক জীবন
জাকারিয়া আল উয়াহদি ২০০১ সালের ৩১শে ডিসেম্বর তারিখে বেলজিয়ামের হোবোকেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
উয়াহদি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ২২শে মার্চ তারিখে তিনি কোত দিভোয়ার অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। উয়াহদি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:মরক্কী ফুটবলার
বিষয়শ্রেণী:রয়্যাল রেসিং ক্লাব খেংকের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
ইয়াসিন কিশতা

**ইয়াসিন কিশতা** (; জন্ম: ২৫ ফেব্রুয়ারি ২০০২) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব ল্য আভ্র এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৯ সালে, কিশতা মরক্কো অনূর্ধ্ব-১৭ দলের হয়ে মরক্কোর বয়সভিত্তিক পর্যায়ে অভিষেক করেছেন।

## প্রারম্ভিক জীবন
ইয়াসিন কিশতা ২০০২ সালের ২৫শে ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কিশতা মরক্কো অনূর্ধ্ব-১৭ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৯ সালের ১৫ই এপ্রিল তারিখে তিনি সেনেগাল অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। কিশতা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:ল্য আভ্র অ্যাথলেটিক ক্লাবের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:মরক্কোর অনূর্ধ্ব-১৭ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:প্যারিসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
আল মাহদি মাউহুব

**আল মাহদি মাউহুব** (; জন্ম: ৫ জুন ২০০৩) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব রাজা এবং মরক্কো জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, মাউহুব মরক্কো অনূর্ধ্ব-১৭ দলের হয়ে মরক্কোর বয়সভিত্তিক পর্যায়ে অভিষেক করেছেন।

## প্রারম্ভিক জীবন
আল মাহদি মাউহুব ২০০৩ সালের ৫ই জুন তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাউহুব মরক্কো অনূর্ধ্ব-১৭, মরক্কো অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৯ সালের ২১শে এপ্রিল তারিখে তিনি গিনি অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। মাউহুব ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:রাজা অ্যাথলেটিক ক্লাবের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:মরক্কোর অনূর্ধ্ব-১৭ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২০ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ফাতহ ইউনিয়ন স্পোর্টের খেলোয়াড়
বিষয়শ্রেণী:ফুটবল ক্লাব দিনামো মস্কোর খেলোয়াড়
বিষয়শ্রেণী:বুতুলাহের খেলোয়াড়
বিষয়শ্রেণী:রাশিয়ায় প্রবাসী ফুটবলার
কাটিমন আম

**কাটিমন** একটি বারোমাসি আমের জাত। এই জাতের আমের প্রধান সুবিধা হলো অসময়ে এই আম পাওয়া যায়।

## বৈশিষ্ট্য
কাটিমন আমের বিশেষ বৈশিষ্ট্যগুলোর মধ্যে অন্যতম হলো এর বারোমাসি ফলন। অর্থাৎ, বছরের বিভিন্ন সময়ে এই আম পাওয়া যায়, যা অন্যান্য আমের তুলনায় একে বিশেষভাবে আলাদা করে তোলে। স্বাদে মিষ্টি ও রসালো হওয়ার কারণে কাটিমন আম খেতে অত্যন্ত সুস্বাদু। এছাড়া, এই আম আকারেও বড় হয়, যা বাজারে এর বাণিজ্যিক গুরুত্বকে আরও বাড়িয়ে তোলে। তাই, কাটিমন আম চাষ কৃষকদের জন্য একটি লাভজনক ফসল হিসেবে বিবেচিত হয়।

## চাষ পদ্ধতি
বিঘা প্রতি কাটিমন আম চাষে খরচ হতে পারে প্রায় ৪০ থেকে ৪৫ হাজার টাকা। এই আম ঘন পদ্ধতিতে চাষ করা হয়, যেখানে প্রতি ছয় ফুট বাই পাঁচ ফুট জায়গায় একটি চারা লাগানো হয়। প্রতিটি চারার দাম প্রায় ১০০ টাকা। চারা রোপণের দুই বছর পর থেকে ফলন শুরু হয় এবং এটি ২০ থেকে ৩০ বছর পর্যন্ত ফলন দিয়ে থাকে।

মুকুল আসার সময় বালাইনাশক ও কীটনাশক প্রয়োগ করা প্রয়োজন। নিয়মিত পানি ও সঠিক পুষ্টি সরবরাহ করা জরুরি। মুকুল কাটার (প্রুনিং) কাজ অত্যন্ত গুরুত্বপূর্ণ, কারণ এটি ফলনের মান বজায় রাখতে সহায়ক। কাটিমন আম একটি বিদেশি প্রজাতি হওয়ায় এর জন্য বাড়তি যত্নের প্রয়োজন। বারি আম-১১ এর তুলনায় এতে আঁশ কম থাকে, যা একে আরও জনপ্রিয় করে তোলে।

কাটিমন আম চাষের জন্য পলিযুক্ত বেলে দোআঁশ মাটি সবচেয়ে উপযোগী। মাটির পিএইচ মান ৬ থেকে ৭ এর মধ্যে থাকলে ভালো ফলন পাওয়া যায়। এই আম চাষের জন্য শুষ্ক আবহাওয়া ও উষ্ণ তাপমাত্রা উপযুক্ত। রাজশাহী ও চাঁপাইনবাবগঞ্জের মতো অঞ্চল এই আম চাষের জন্য আদর্শ।

## উৎপত্তি
কাটিমন আমের উৎপত্তি দক্ষিণ-পুর্ব এশিয়ায় থাইল্যান্ডে। বাণিজ্যিকভাবে থাইল্যান্ড, ইন্দোনেশিয়া, মালয়েশিয়ায় চাষ করা হয়। বর্তমানে বাংলাদেশের পার্ব্ত্য চট্টগ্রামেও এর চাষ করা হয়।

## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:বাংলাদেশের উদ্ভিদ
এসএআই স্টেডিয়াম (কোকরাঝাড়)

**এসএআই স্টেডিয়াম**, স্থানীয়ভাবে **সাই এসটিসি গ্রাউন্ড** নামে পরিচিত, হল ভারতের আসামের বড়োল্যান্ড স্বায়ত্তশাসিত প্রশাসনিক অঞ্চলের কোকরাঝাড়ে অবস্থিত একটি বহুমুখী স্টেডিয়াম। এই স্টেডিয়ামটি ২০০৬ সালে প্রতিষ্ঠিত ভারতীয় ক্রীড়া কর্তৃপক্ষ (এসএআই) কোকরাঝাড় বিভিন্ন খেলাধুলায় ক্রীড়াবিদদের সহায়তা করে থাকে। ২৭ একর জায়গা জুড়ে কেন্দ্রটিতে ফুটবল এবং অ্যাথলেটিক্স স্টেডিয়াম, একটি সম্পূর্ণ সজ্জিত জিম, একটি হকি মাঠ, একটি উশু ইনডোর স্টেডিয়াম এবং পুরুষ ও মহিলা ক্রীড়াবিদদের জন্য পৃথক হোস্টেল সহ আধুনিক সুবিধা রয়েছে। অন্যান্য জাতীয় ক্রীড়া পাশাপাশি ফুটবলের জন্য বেশি ব্যবহৃত হয়ে থাকে এবং উল্লেখযোগ্যভাবে ডুরান্ড কাপে বড়োল্যান্ড এফসির হোম ম্যাচ আয়োজন করে থাকে। স্টেডিয়ামটিতে ১০,০০০ দর্শকের বসার ক্ষমতা রয়েছিল।

## তথ্যসূত্র

## বহিঃসংযোগ
* স্টেডিয়ামের তথ্য

বিষয়শ্রেণী:আসাম ফুটবল ভেন্যু
বিষয়শ্রেণী:বড়োল্যান্ড
বিষয়শ্রেণী:আসামে খেলার স্থান
বিষয়শ্রেণী:বড়োল্যান্ড ফুটবল ক্লাব
বিষয়শ্রেণী:২০০৬-এ আসামে প্রতিষ্ঠিত
হালিচরণ নারজারি

**হালিচরণ নারজারি** (জন্ম; ১০ মে ১৯৯৪) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব বেঙ্গালুরুতে উইঙ্গার হিসেবে খেলেন। তিনি কোকরাঝাড়, বিটিআর, আসামের একটি বোড়ো পরিবারে জন্মগ্রহণ করেন।

## সাফল্য

**ভারত**
* সাফ চ্যাম্পিয়নশিপ: ২০১৫
* ত্রিদেশীয় সিরিজ: ২০১৭
* আন্তঃমহাদেশীয় কাপ: ২০১৮

**ভারত অনূর্ধ্ব-২৩**
* দক্ষিণ এশীয় গেমস রৌপ্য পদক: ২০১৬

**ডেম্পো এসসি**
* ফেডারেশন কাপ রানার-আপ: ২০১৪–১৫

**চেন্নাইয়িন এফসি**
* সুপার কাপ রানার্স আপ: ২০১৯

**হায়দ্রাবাদ এফসি**
* ইন্ডিয়ান সুপার লিগ: ২০২১–২২

## তথ্যসূত্র

## বহিঃসংযোগ
*
*ইন্ডিয়ান সুপার লিগে হালিচরণ নারজারি (ইংরেজি)
*হায়দরাবাদ এফসিতে হালিচরণ নারজারি

বিষয়শ্রেণী:ভারতীয় পুরুষ ফুটবলার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কোকরাঝাড়ের ব্যক্তি
বিষয়শ্রেণী:আসামের ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ভারতের যুব আন্তর্জাতিক ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:আই-লিগের খেলোয়াড়
বিষয়শ্রেণী:আই-লিগ ২-এর খেলোয়াড়
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:ইন্ডিয়ান এরোসের খেলোয়াড়
বিষয়শ্রেণী:ডেম্পো এসসির খেলোয়াড়
বিষয়শ্রেণী:এফসি গোয়ার খেলোয়াড়
বিষয়শ্রেণী:নর্থইস্ট ইউনাইটেড এফসির খেলোয়াড়
বিষয়শ্রেণী:ডিএসকে শিবাজিয়ান্স এফসির খেলোয়াড়
বিষয়শ্রেণী:কেরালা ব্লাস্টার্স এফসির খেলোয়াড়
বিষয়শ্রেণী:চেন্নাইয়িন এফসির খেলোয়াড়
বিষয়শ্রেণী:হায়দ্রাবাদ এফসির খেলোয়াড়
বিষয়শ্রেণী:দক্ষিণ এশীয় গেমসে ভারতের রৌপ্য পদক বিজয়ী
বিষয়শ্রেণী:ফুটবলে দক্ষিণ এশীয় গেমসের পদক বিজয়ী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:আই-লিগ দ্বিতীয় বিভাগের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:কেরল ব্লাস্টার্স ফুটবল ক্লাবের খেলোয়াড়
বিষয়শ্রেণী:চেন্নাইয়িন ফুটবল ক্লাবের খেলোয়াড়
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
আমির রিচার্ডসন

**মাইকেল আমির জুনিয়র রিচার্ডসন** (; জন্ম: ২৪ জানুয়ারি ২০০২; **আমির রিচার্ডসন** নামে সুপরিচিত) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব রেঁস এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০২১ সালে, রিচার্ডসন ফ্রান্স অনূর্ধ্ব-২০ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় এক বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৩ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।

## প্রারম্ভিক জীবন
মাইকেল আমির জুনিয়র রিচার্ডসন ২০০২ সালের ২৪শে জানুয়ারি তারিখে ফ্রান্সের নিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
রিচার্ডসন ফ্রান্স অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে ফ্রান্স এবং মরক্কোর প্রতিনিধিত্ব করেছেন। ২০২১ সালের ১১ই নভেম্বর তারিখে তিনি জার্মানি অনূর্ধ্ব-২০ দলের বিরুদ্ধে ম্যাচে ফ্রান্স অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। রিচার্ডসন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:স্তাদ দে রেঁসের খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:ল্য আভ্র অ্যাথলেটিক ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ফরাসি পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
আবু মোহাম্মদ সরোয়ার ফরিদ

**আবু মোহাম্মদ সরোয়ার ফরিদ** বাংলাদেশ সেনাবাহিনীর একজন মেজর জেনারেল। তিনি বাংলাদেশের জাতীয় নিরাপত্তা গোয়েন্দা (এনএসআই) সংস্থার মহাপরিচালক। ইতিপূর্বে তিনি বাংলাদেশ মিলিটারি একাডেমিতে কমান্ড্যান্ট ছিলেন।

## প্রাথমিক জীবন
আবু মোহাম্মদ সরোয়ার ফরিদ ডিফেন্স সার্ভিসেস কমান্ড অ্যান্ড স্টাফ কলেজ, মিরপুর এবং জয়েন্ট সার্ভিসেস কমান্ড অ্যান্ড স্টাফ কলেজ, যুক্তরাজ্যের স্নাতক। তিনি মিরপুরের ন্যাশনাল ডিফেন্স কলেজ থেকে আর্মড ফোর্সেস ওয়ার কোর্স সম্পন্ন করেন। তিনি ন্যাশনাল ইউনিভার্সিটি বাংলাদেশ থেকে ডিফেন্স স্টাডিজে স্নাতকোত্তর এবং কিংস কলেজ লন্ডন থেকে ডিফেন্স স্টাডিজে মাস্টার্স করেছেন।

## কর্মজীবন
আবু মোহাম্মদ সরোয়ার ফরিদ ২০ ডিসেম্বর ১৯৯২ তারিখে ২৭ তম বাংলাদেশ মিলিটারি একাডেমী লং কোর্সের মাধ্যমে আর্মার্ড কোরে কমিশন লাভ করেন। তিনি বিভিন্ন কমান্ড, স্টাফ এবং নির্দেশমূলক নিয়োগে কাজ করেছেন।

তিনটি সাঁজোয়া রেজিমেন্টে বিভিন্ন কমান্ড ও স্টাফ নিয়োগে দায়িত্ব পালন করেন।

তিনি ৯ পদাতিক ডিভিশনের অধীনে ৯টি বেঙ্গল ল্যান্সার কমান্ড করেন। তিনি বাংলাদেশ সেনাবাহিনীর একমাত্র সাঁজোয়া ব্রিগেড ৯৩টি সাঁজোয়া ব্রিগেডকে কমান্ড করেন।

তার স্টাফ অ্যাসাইনমেন্টের মধ্যে রয়েছে বাংলাদেশ মিলিটারি একাডেমিতে অ্যাডজুট্যান্ট, ৯৩ আর্মার্ড ব্রিগেডের ব্রিগেড মেজর, প্রিন্সিপাল স্টাফ অফিসার সশস্ত্র বাহিনী বিভাগের ব্যক্তিগত সচিব, একটি পদাতিক ডিভিশনের কর্নেল স্টাফ, আর্মার ডিরেক্টরেটের পরিচালক এবং সেনা সদর দফতরের উপ-সামরিক সচিব।

তিনি বাংলাদেশ মিলিটারি একাডেমিতে প্লাটুন কমান্ডার, আর্মার স্কুলে প্রশিক্ষক, ডিফেন্স সার্ভিসেস কমান্ড অ্যান্ড স্টাফ কলেজে ডিরেক্টরিং স্টাফ এবং ন্যাশনাল ডিফেন্স কলেজে সশস্ত্র বাহিনী ওয়ার কোর্সের ডাইরেক্টিং স্টাফ হিসেবে দায়িত্ব পালন করেন।

তিনি সাঁজোয়া কর্পস সেন্টার এবং স্কুলে জেনারেল স্টাফ অফিসার গ্রেড-২ (গবেষণা ও প্রকাশনা) পাশাপাশি সেনা প্রশিক্ষণ ও ডকট্রিন কমান্ডে ডকট্রিন বিভাগে জেনারেল স্টাফ অফিসার গ্রেড-১ হিসেবে দায়িত্ব পালন করেন।

### জাতিসংঘ শান্তিরক্ষা মিশন
আবু মোহাম্মদ সরোয়ার ফরিদ সিয়েরা লিওনে জাতিসংঘ মিশনে (ইউএনএমএসআইএল) একজন সামরিক পর্যবেক্ষক হিসাবে এবং ডিআর কঙ্গোতে জাতিসংঘ মিশনে (এমওএনইউসি) ওয়েস্টার্ন ব্রিগেড সদর দপ্তরে একজন অপারেশনাল স্টাফ অফিসার হিসাবে দায়িত্ব পালন করেছেন।

## পারিবারিক জীবন
আবু মোহাম্মদ সরোয়ার ফরিদ চিকিৎসক সানজিয়া নিগারকে বিয়ে করেন, এই দম্পতির দুই ছেলে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
বিষয়শ্রেণী:সামরিক বাহিনী কমান্ড ও স্টাফ কলেজের প্রাক্তন শিক্ষার্থী
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
দেবী জগদম্বী মন্দির

**দেবী জগদম্বিকা মন্দির** বা **জগদম্বিকা মন্দির** হলো ভারতের মধ্যপ্রদেশের খাজুরাহোর ২৫টি প্রাচীন মন্দিরের অন্যতম। খাজুরাহোর অন্যান্য মন্দিরের পাশাপাশি এই মন্দিরটিও তার অনন্য স্থাপত্যশৈলী ও ঐতিহাসিক গুরুত্বের জন্য ইউনেস্কোর বিশ্ব ঐতিহ্যবাহী স্থানের অন্যতম হিসেবে তালিকাভুক্ত। ১০ম থেকে ১২শ শতাব্দীর মাঝামাঝি চন্দেলা রাজবংশের শাসকেরা এই মন্দিরগুলো নির্মাণ করেন।

উত্তরদিকে এক সারি মন্দিরের সাথে দেবী জগদম্বিকা মন্দির খাজুরাহোর সবচেয়ে সুসজ্জিত মন্দিরগুলোর অন্যতম। মন্দিরটি জগদম্বিকার নামে উৎসর্গীকৃত, যা হিন্দুধর্মের দেবীর সাথে সম্পর্কিত। মন্দিরের মূল কাঠামোকে কেন্দ্র করে তিন স্তরের খোদাইশিল্প এতে দেখা যায়। মন্দিরের মূল অংশে দেবী পার্বতীর বিশাল মূর্তি বিরাজমান।

## উৎসব
মন্দিরে পালন করা উৎসবগুলোর মধ্যে অন্যতম হলো:
* খাজুরাহো নৃত্য উৎসব
* নবরাত্রি
* দুর্গাপূজা
* রাম নবমী
* দশহরা

## তথ্যসূত্র

## বহিঃসংযোগ

* ভারতের প্রত্নতাত্ত্বিক জরিপ, ভোপাল বিভাগ, খাজুরাহো - ছাতারপুরের সূচক পৃষ্ঠা 
* ভারতের প্রত্নতাত্ত্বিক জরিপ, ভোপাল বিভাগ, জাভারি মন্দির, খাজুরাহো 
* মন্দিরের ছবি 
* খোদাই করা বড় ছবি 
* নাগা কুইন্সের ছবি 
* ভৈরবের ছবি 
* ছবি বিষ্ণু ও লক্ষ্মী 
* মন্দিরের ছবি 
* পর্যটন ওয়েবসাইট, মধ্যপ্রদেশ রাজ্য পর্যটন কর্পোরেশনের অফিসিয়াল ওয়েবসাইট, খাজুরাহো 

বিষয়শ্রেণী:শক্তি মন্দির
বিষয়শ্রেণী:মধ্যপ্রদেশের বিশ্ব ঐতিহ্যবাহী স্থান
বিষয়শ্রেণী:বুন্দেলখণ্ড
বিষয়শ্রেণী:খাজুরাহোর হিন্দু মন্দির
বাংলাদেশে গণঅভ্যুত্থান পরবর্তী নিরাপত্তা সংকট, ২০২৪

ছাত্র-জনতার গণঅভ্যুত্থানের মুখে প্রধানমন্ত্রীর পদ থেকে পদত্যাগ করে শেখ হাসিনার দেশত্যাগের পর দেশের বিভিন্ন জায়গায় বিরোধীদের প্রতিহিংসার ফলাফলস্বরূপ আওয়ামী লীগের নেতা-কর্মী ও তাদের সাথে সংশ্লিষ্ট ব্যক্তিবর্গের উপর হামলার ঘটনা ঘটে। এই হামলার শিকার হয় ধর্ম নির্বিশেষে আওয়ামী লীগ ও তাদের সাথে সংশ্লিষ্ট ব্যক্তিবর্গ।

## তথ্যসূত্র

বিষয়শ্রেণী:ছাত্র–জনতার অভ্যুত্থানের পরিণাম
যিহূদার আসা

**আসা** (; , , ) হিব্রু বাইবেল অনুসারে, তিনি ছিলেন যিহূদা রাজ্যের তৃতীয় রাজা এবং ডেভিড পরিবারের পঞ্চম রাজা। বাইবেলের কালানুক্রমের উপর ভিত্তি করে, বাইবেলের পণ্ডিতরা পরামর্শ দেন যে তিনি খ্রিস্টপূর্ব ১০ম শতাব্দীর শেষ থেকে ৯ম শতাব্দীর শুরু পর্যন্ত রাজত্ব করেছিলেন। তাঁর স্থলাভিষিক্ত হন তাঁর পুত্র যিহোশাফট (আযুবা দ্বারা)। এডউইন আর. থিয়েলের কালানুক্রম অনুসারে, আসা যখন খুব অসুস্থ হয়ে পড়েন, তখন তিনি যিহোশাফটকে কোরিজেন্ট করেন। কোরিজেন্সির দুই বছর পর আসা মারা যান।

আসা ঈশ্বরের ঐতিহ্যগত উপাসনা বজায় রাখার জন্য এবং মূর্তিপূজার মূলোৎপাটনে, এর সহগামী অনৈতিকতার সাথে উদ্যোগী ছিলেন। তার রাজত্বের ১০ম বছরে ইথিওপিয়ার জেরাহের সাথে একটি যুদ্ধ শেষ করার পর, আসার রাজত্বের ৩৬তম বছর পর্যন্ত ( ) জুডাতে শান্তি ছিল ()। তার ৩৬তম বছরে, তিনি ইস্রায়েলের রাজা বাশারের মুখোমুখি হন। তিনি অরাম-দম্মেশকের রাজা প্রথম বেন-হাদাদের সাথে একটি জোট গঠন করেছিলেন এবং ঘুষ দিয়ে তাকে বাশার সাথে তার শান্তি চুক্তি ভঙ্গ করতে এবং উত্তর রাজ্যে আক্রমণ করতে রাজি করেছিলেন ()। তিনি তার জনগণের দ্বারা অত্যন্ত সম্মানিত হয়ে মারা গিয়েছিলেন এবং বেশিরভাগ অংশে একজন ধার্মিক রাজা হিসেবে বিবেচিত হন। তিনি নবী হানানিকে কারাগারে নিক্ষেপ করেছিলেন এবং "একই সাথে কিছু লোককে নিপীড়ন করেছিলেন" (২ ক্রনিকলস ১৬:১০)। আসা সম্পর্কে এটিও লিপিবদ্ধ করা হয়েছে যে তার বৃদ্ধ বয়সে, যখন পায়ের রোগে আক্রান্ত হয়েছিলেন, তিনি "প্রভুর কাছে নয়, চিকিৎসকদের কাছে সাহায্য চেয়েছিলেন"। 

## পরিবার
আসাকে সাধারণত অভিজামের পুত্র হিসেবে বোঝানো হয়।      কিছু পণ্ডিত আশার পরিবারের বাইবেলের বিবরণগুলিকে পরস্পরবিরোধী বলে বিশ্বাস করেন; যাইহোক, হিব্রু ভাষাতত্ত্বের একটি অধ্যয়ন যেকোন আপাত দ্বন্দ্ব দূর করে। কথিত দ্বন্দ্বগুলির মধ্যে একটি হল মাকাহ (আবিজার মা) কখনও কখনও আবসালোমের কন্যা এবং অন্যত্র উরিয়েলের কন্যা হিসাবে বর্ণনা করা হয়। আবশালোমকে শুধুমাত্র একটি কন্যা, তামর বলে বর্ণনা করা হয়েছে।  হিব্রুতে, "কন্যা" এবং "নাতনী" একই শব্দ, সেখানে যে কোনও দ্বন্দ্ব দূর করে।  একইভাবে, মাকাহকে প্রাথমিকভাবে আবিজার মা হিসেবে বর্ণনা করা হয়েছে, কিন্তু পরবর্তীকালে তার ছেলে আসা-এর মা হিসেবে বর্ণনা করা হয়েছে। যাইহোক, হিব্রুতে, "মা" এবং "ঠাকুমা" একই শব্দ, আবার কোনো দ্বন্দ্ব দূর করে।  তবে অন্যান্য পণ্ডিতরা মনে করেন যে আশার মা যদি মাকাহ **না** হতেন তবে তার নাম দেওয়া হত, কারণ তার পিতা আবিজামের আরও অনেক স্ত্রী ছিল (জেএম মায়ার্স, *দ্য অ্যাঙ্কর বাইবেল*, ২ ক্রনিকলস, গার্ডেন সিটি, নিউইয়র্ক, ডাবলডে, ১৯৬৫)।

## তথ্যসূত্র

বিষয়শ্রেণী:খ্রিস্টপূর্ব ১০ম শতাব্দীতে জন্ম
বিষয়শ্রেণী:খ্রিস্টপূর্ব ৮৭০-এর দশকে মৃত্যু
বিষয়শ্রেণী:খ্রিস্টপূর্ব ৯ম শতাব্দীর যিহূদার রাজা
বিষয়শ্রেণী:খ্রিস্টপূর্ব ১০ম শতাব্দীর যিহূদার রাজা
শ্রমিক প্রতিনিধিত্ব কমিটি (১৯০০)

থাম্ব|ক্যারুন হাউস, ১৪ ফারিংডন স্ট্রিট থেকে লেবার পার্টির ফলক
**শ্রম প্রতিনিধিত্ব কমিটি** (**এলআরসি**; )  একটি চাপ গ্রুপ ছিল ১৯০০ সালে সমাজতান্ত্রিক সংগঠন এবং ট্রেড ইউনিয়নের জোট হিসাবে প্রতিষ্ঠিত হয়েছিল, যার লক্ষ্য ছিল যুক্তরাজ্যের সংসদে শ্রমিক স্বার্থের প্রতিনিধিত্ব বৃদ্ধি করা। লেবার পার্টি লেআরসি-এর ভিত্তি থেকে তার উৎপত্তির সন্ধান করে।
বাম|থাম্ব| কেয়ার হার্ডি, লেবার পার্টির অন্যতম প্রতিষ্ঠাতা এবং এর প্রথম নেতা

## নির্বাচনের ফলাফল

## তথ্যসূত্র

## বহিঃসংযোগ

* 

বিষয়শ্রেণী:১৯০০-এ প্রতিষ্ঠিত রাজনৈতিক দল
বিষয়শ্রেণী:যুক্তরাজ্যের বিলুপ্ত রাজনৈতিক দলের জোট
বিষয়শ্রেণী:শ্রমিক দল (যুক্তরাজ্য) এর ইতিহাস
বিষয়শ্রেণী:যুক্তরাজ্যের বিলুপ্ত সামাজিক গণতান্ত্রিক দল
ইয়ং লেবার (যুক্তরাজ্য)

**ইয়ং লেবার** হল যুক্তরাজ্যের লেবার পার্টির যুব শাখা। সদস্যপদ ১৪ থেকে ২৬ বছর বয়সী লেবার পার্টির সদস্যদের জন্য স্বয়ংক্রিয়।

এটি লেবার পার্টিতে তরুণদের সম্পৃক্ত করতে এবং ক্ষমতায় লেবার নীতিতে তরুণদের আকাঙ্খা প্রতিফলিত হয় তা নিশ্চিত করার জন্য বিদ্যমান। তরুণ শ্রম সদস্যরা স্থানীয় নীতি ইভেন্ট, প্রচারণা বা ইভেন্ট এবং সামাজিক সমাবেশে যোগদানের মাধ্যমে লেবার পার্টিতে যুক্ত হতে সক্ষম হয়।

ইয়ং লেবার একটি বার্ষিক সম্মেলনের আয়োজন করে, প্রতি বছর জাতীয় কমিটির নির্বাচন এবং নীতি সম্মেলনের মধ্যে পর্যায়ক্রমে। ইয়াং লেবার বার্ষিক লেবার পার্টি কনফারেন্সে ফ্রিংজ সেশন সহ অতিরিক্ত জাতীয় ইভেন্টের একটি পরিসরও রাখে।

ইয়ং লেবার ইন্টারন্যাশনাল ইউনিয়ন অফ সোশ্যালিস্ট ইয়ুথ (IUSY) এবং ইয়াং ইউরোপিয়ান সোশ্যালিস্ট (YES) উভয়ের সাথেই অনুমোদিত।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2023)">উদ্ধৃতি প্রয়োজন</span>]]* &#x5D;

## তথ্যসূত্র

## বহিঃসংযোগ

* 

বিষয়শ্রেণী:শ্রমিক দল (যুক্তরাজ্য) এর সংগঠন
বিষয়শ্রেণী:যুক্তরাজ্যের রাজনৈতিক দলের যুব শাখা
ইপুকি

থাম্ব| সমাধি টিটি১৮১-এ ইপুকির স্ত্রীর ছবি।
**ইপুকি** ছিলেন ১৮তম রাজবংশের একজন প্রাচীন মিশরীয় ভাস্কর, যিনি থিবসে কাজ করতেন এবং সেখানে তাঁর সমাধি থেকে পরিচিত।

ইপুকি ছিলেন সেনেটজারের ছেলে। তিনি চতুর্থ থোথমোস এবং তৃতীয় আমেনহোতেপ (১৩৯৭-১৩৫০ খ্রিস্টপূর্ব) এর রাজত্বকালে সক্রিয় ছিলেন এবং সম্ভবত তাদের উভয় সমাধিতে কাজ করেছিলেন। থিবসে তাঁর সমাধির (টিটি১৮১) কারণে তিনি আজ বেশি পরিচিত, যার শিলালিপিগুলি তাঁর শিরোনাম, "দুই ভূখণ্ডের প্রভুর ভাস্করদের প্রধান" সহ তাঁর সম্পর্কে তথ্য প্রদান করে। তিনি নেবামুন নামে অন্য একজন ভাস্কর্যের সাথে সমাধিটি ভাগ করেছিলেন, যার সাথে তিনি কাজ করেছিলেন। নেবামুন সম্ভবত ইপুকির বিধবাকে বিয়ে করেছিলেন এবং এই কারণে তার সমাধিতে প্রবেশাধিকার লাভ করেছিলেন। কবরে ইপুকিকে তার স্ত্রীর সামনে চিত্রিত করা হয়েছে। তিনি নিজেই সমাধিতে কাজ করেছিলেন কিনা তা স্পষ্ট নয়। যৌথ সমাধি হল থিবসের উপত্যকায় একজন শিল্পীর শেষ সমাধি; পরে থেবান শিল্পীদের দেইর এল-মদিনায় সমাহিত করা হয়, যেখানে কবরে কাজ করা কারিগররা বাস করতেন। সমাধির শিলালিপিতে উল্লিখিত রূপরেখাকারী হাই ইপুকির ভাই নাকি (সম্ভবত) নেবামুনের ভাই ছিলেন তা স্পষ্ট নয়।

## গ্রন্থপঞ্জি

* স্যান্ড্রা লুইসা লিপার্ট: *নেবিমেন (আই)* । Rainer Volkommer (Ed.): *[[Künstlerlexikon der Antike|Künstlerlexikon der Antike তে]]* । Saur, München, Leipzig 2004,, পৃ.&nbsp;551।
* ইভন ওট: *ইপুকি* । ইন: রেনার ভলকমর (এড.): *[[Künstlerlexikon der Antike|কুন্সটলারলেক্সিকোন ডের অ্যান্টিকে]]* । Saur, München, Leipzig 2004,, পিপি।&nbsp;360-361।

বিষয়শ্রেণী:খ্রিস্টপূর্ব ১৪শ শতাব্দীতে মৃত্যু
বিষয়শ্রেণী:খ্রিস্টপূর্ব ১৫শ শতাব্দীতে জন্ম
বিষয়শ্রেণী:মিশরের অষ্টাদশ রাজবংশের ব্যক্তি
বিষয়শ্রেণী:প্রাচীন মিশরীয় ভাস্কর
হাইতাম মানাউত

**হাইতাম মানাউত** (; জন্ম: ১৮ এপ্রিল ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব তুয়ারগা ইউনিয়ন এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০২৩ সালে, মানাউত মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।

## প্রারম্ভিক জীবন
হাইতাম মানাউত ২০০১ সালের ১৮ই এপ্রিল তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মানাউত মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ২২শে মার্চ তারিখে তিনি কোত দিভোয়ার অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মানাউত ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:তুয়ারগা ইউনিয়নের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:বেরকান স্পোর্টস রেনেসাঁর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
আল মাহদি আল মুবারিক

**আল মাহদি আল মুবারিক** (; জন্ম: ২২ জানুয়ারি ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব রাজা এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৮ সালে, মুবারিক মরক্কো অনূর্ধ্ব-১৮ দলের হয়ে মরক্কোর বয়সভিত্তিক পর্যায়ে অভিষেক করেছেন।

## প্রারম্ভিক জীবন
আল মাহদি আল মুবারিক ২০০১ সালের ২২শে জানুয়ারি তারিখে মরক্কোর রাবাতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মুবারিক মরক্কো অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৮ সালের ২৮শে জুন তারিখে তিনি স্পেন অনূর্ধ্ব-১৮ দলের বিরুদ্ধে ম্যাচে মরক্কো অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। মুবারিক ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:রাজা অ্যাথলেটিক ক্লাবের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:মরক্কোর অনূর্ধ্ব-২০ আন্তর্জাতিক ফুটবলার
বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফাতহ ইউনিয়ন স্পোর্টের খেলোয়াড়
বিষয়শ্রেণী:আল আইন ফুটবল ক্লাবের খেলোয়াড়
বিষয়শ্রেণী:বুতুলাহের খেলোয়াড়
বিষয়শ্রেণী:ইউএই প্রো লিগের খেলোয়াড়
স্বপনীল কুশালে

**স্বপনীল কুশালে** (জন্ম ৬ই আগস্ট ১৯৯৫) একজন ভারতীয়শুটার যিনি ৫০ মিটার রাইফেল থ্রি পজিশনে প্রতিদ্বন্দ্বিতা করেন। তিনি ২০২৪ গ্রীষ্মকালীন অলিম্পিক প্রতিযোগিতায় পুরুষদের ৫০ মিটার রাইফেল থ্রি পজিশন ইভেন্টে ব্রোঞ্জ পদক জিতেছিলেন।

## প্রারম্ভিক জীবন
কুসলের জন্ম ৬ই আগস্ট ১৯৯৫ সালে, মহারাষ্ট্রের কোলাপুর জেলার কাম্বলওয়াড়ি গ্রামে। ২০০৯ সালে, তার বাবা তাকে মহারাষ্ট্র সরকারের ক্রীড়া প্রবোধিনী স্পোর্টস প্রোগ্রামে নথিভুক্ত করেন। এক বছরের তীব্র শারীরিক প্রশিক্ষণের পর, কুসলেকে একটি খেলা বেছে নিতে হয়েছিল এবং তিনি শেষ পর্যন্ত শুটিংকে বেছে নিয়েছিলেন। ২০১৫ সালে, তিনি পুনেতে ভারতীয় রেলওয়ের টিকিট সংগ্রাহকের চাকরি পান , এবং সেই চাকরির মাইনে দিয়ে তিনি প্রথম রাইফেল কিনেছিলেন।

## শ্যুটিং ক্যারিয়ার
২০১৫ সালে, তিনি কুয়েতে এশিয়ান শ্যুটিং চ্যাম্পিয়নশিপে জুনিয়র বিভাগে ৫০ মিটার রাইফেল প্রোন ৩-এ সোনা জিতেছিলেন। একই বছরে, তিনি তুঘলাকাবাদে অনুষ্ঠিত ৫৯তম জাতীয় শ্যুটিং চ্যাম্পিয়নশিপও জিতেছিলেন। ৫০ মিটার রাইফেল প্রোন ইভেন্টে তিনি গগন নারং এবং চেইন সিংকে হারিয়েছিলেন। ২০৭ সালে, তিরুবনন্তপুরমে অনুষ্ঠিত ৬১তম জাতীয় চ্যাম্পিয়নশিপে ৫০মিটার রাইফেল প্রোন ৩ পজিশনে সোনা জিতে একই পারফরম্যান্সের পুনরাবৃত্তি করেন।

২০২২ সালের অক্টোবরে, তিনি কায়রোতে ২০২২ আইএসএসএফ বিশ্ব শ্যুটিং চ্যাম্পিয়নশিপে চতুর্থ স্থান অর্জনের সাথে পুরুষদের ৫০-মিটার রাইফেল ৩ পজিশন ইভেন্টে ভারতের জন্য অলিম্পিক কোটা বার্থ অর্জন করেছিলেন। ২০২৪ সালের মে মাসে, দিল্লি এবং ভোপালে ট্রায়ালের পর তিনি ৫০ মিটার রাইফেল ৩ পজিশন ইভেন্টে ভারতীয় অলিম্পিক দলে নির্বাচিত হন। চূড়ান্ত ট্রায়ালে ৫ম স্থান অর্জন করা সত্ত্বেও, কুসলেকে প্রথম তিনটি ট্রায়ালে তার স্কোরের উপর ভিত্তি করে দ্বিতীয় শুটার হিসাবে দলে নির্বাচিত করা হয়েছিল।

২০২৪ গ্রীষ্মকালীন অলিম্পিকে , কুসলে পুরুষদের ৫০ মিটার রাইফেল থ্রি পজিশন ইভেন্টের ফাইনালের জন্য যোগ্যতা অর্জনকারী প্রথম ভারতীয় হয়ে ওঠেন,  এবং ফাইনালে ৪৫১.৪ স্কোর করে ব্রোঞ্জ পদক জিতেছিলেন।

## শ্যুটিং ব্যতীত কর্মজীবন
তিনি ২০১৫ সালে একটি ভ্রমণ টিকিট পরীক্ষক (TTE) হিসাবে সেন্ট্রাল রেলওয়েতে যোগদান করেছিলেন। তিনি কয়েক বছর ধরে পদোন্নতির জন্য অনুরোধ করে আসছিলেন। তার ব্রোঞ্জ-পদক জয়ের কৃতিত্বের পরে, তাকে দ্বিগুণ পদোন্নতি দেওয়া হয় এবং মুম্বাইয়ের স্পোর্টস সেলের অফিসার অন স্পেশাল ডিউটি (ওএসডি) পদে উন্নীত করা হয়।

## তথ্যসূত্র

## বহিঃসংযোগ

* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় অলিম্পিক শুটার
বিষয়শ্রেণী:২০২৪ গ্রীষ্মকালীন অলিম্পিকের শুটার
বিষয়শ্রেণী:ভারতীয় পুরুষ ক্রীড়া শুটার
বিষয়শ্রেণী:অর্জুন পুরস্কার প্রাপক
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
আর্গোক্যালসিফেরল

**আর্গোক্যালসিফেরল, যা ভিটামিন ডি<sub>2</sub>** নামেও পরিচিত এবং অনির্দিষ্টভাবে **ক্যালসিফেরল**, এক ধরনের ভিটামিন ডি যা খাবারে পাওয়া যায় এবং এটি একটি পরিপূরক হিসাবে ব্যবহৃত হয়। একটি সম্পূরক হিসাবে এটি ভিটামিন ডি এর অভাব প্রতিরোধ এবং চিকিৎসার জন্য ব্যবহৃত হয়। যারা অন্ত্রের মাধ্যমে ভিটামিন ডি সঠিকভাবে শোষণ করতে পারেন না বা যকৃতের রোগের কারণে ভিটামিন ডি এর অভাব দেখা দেয় সেক্ষেত্রে ডি2 আহারের দ্বারা এর অভাব প্রতিরোধ করা যায়। হাইপোপ্যারাথাইরয়েডিজমের কারণে যাদের রক্তের ক্যালসিয়াম কম তারজন্যও ব্যবহার করা যেতে পারে। এটি মুখ দিয়ে বা পেশীতে ইনজেকশন দিয়ে ব্যবহার করা হয় । 

অত্যধিক ডোজ প্রস্রাবের উৎপাদন বৃদ্ধি করে, উচ্চ রক্তচাপ বাড়ায় বৃক্কে পাথর তৈরী করে, বৃক্ক অকেজো হতে পারে, দুর্বলতা দেখা দিতে পারে এবং কোষ্ঠকাঠিন্য হতে পারে। দীর্ঘ সময়ের জন্য উচ্চ মাত্রা গ্রহণ করা হলে, টিস্যু ক্যালসিফিকেশন ঘটতে পারে। গর্ভাবস্থায় সাধারণ ডোজ নিরাপদ। এটি অন্ত্র এবং কিডনি দ্বারা শোষিত ক্যালসিয়ামের পরিমাণ বাড়িয়ে শরীরে কাজ করে। যে খাবারে এটি পাওয়া যায় তার মধ্যে রয়েছে মাশরুম। 

আর্গোক্যালসিফেরল এর বিষয়ে প্রথম ১৯৩৬ সালে বর্ণনা করা হয়েছিল। আর্গোক্যালসিফেরল ওভার দ্য কাউন্টার এবং প্রেসক্রাইভ ঔষধ, দুভাবেই পাওয়া যায়। ​২০২১ সালে এটি ১৭ মিলিয়নেরও বেশি প্রেসক্রাইভ ঔষধ হিসেবে মার্কিন যুক্তরাষ্ট্রের তালিকায় ৩৫তম ওষুধ ছিল। কিছু দেশ কিছু খাবারে যেমন প্রাতঃরাশের সিরিয়াল এবং মার্জারিন-এ আর্গোক্যালসিফেরল যুক্ত করে। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় লিপিবদ্ধ রয়েছে।

## ব্যবহার
আর্গোক্যালসিফেরল একটি ভিটামিন ডি সম্পূরক হিসাবে ব্যবহার করা যেতে পারে। সাধারণত কোলেক্যালসিফেরল (ভিটামিন ডি 3) অতিবেগুনী রশ্মির সংস্পর্শে এলে ত্বকের দ্বারা স্বাভাবিকভাবে উৎপাদিত হয়। আর্গোক্যালসিফেরল (D2) এবং কোলেক্যালসিফেরল (D3) উভয়ই ভিটামিন ডি উৎপাদনের জন্য সমতুল্য, কারণ উভয় ফর্মই রিকেট কমাতে এবং বয়স্ক রোগীদের মধ্যে পতনের প্রবণতা কমাতে একই রকমের কার্যকারি। যদিও আপেক্ষিক কার্যকারিতা সম্পর্কে পরস্পরবিরোধী প্রতিবেদন বিদ্যমান। কিছু গবেষণায় বলা হয় যে শোষণ, যৌগ এবং নিষ্ক্রিয়তার সীমাবদ্ধতার উপর ভিত্তি করে আর্গোক্যালসিফেরল কম কার্যকারিতা রয়েছে। একটি মেটা-বিশ্লেষণে এই সিদ্ধান্তে উপনীত হয়েছে যে সাধারণত রক্তে ভিটামিন ডি এর মাত্রা বাড়াতে কোলেক্যালসিফেরল কাজ করে, যদিও এটি আরও গবেষণার প্রয়োজন।

## ভিটামিনের উৎস
**ছত্রাক** , ইউএসডিএ পুষ্টি ডাটাবেস থেকে (প্রতি 100 গ্রাম), ডি 2 + ডি 3 :

* মাশরুম, *Agaricus bisporus* :
** কাঁচা পোর্টোবেলো: ০.৩ μg (১০ IU); অতিবেগুনী আলোর সংস্পর্শে: ১১.২ μg (৪৪৬ IU)
** কাঁচা ক্রিমিনি: ০.১ μg (৩ IU); অতিবেগুনী আলোর সংস্পর্শে: ৩১.৯ μg (১২৭৬ IU)
* মাশরুম, শিতাকে :
** কাঁচা: ভিটামিন ডি (ডি 2 + ডি 3 ): 0.৪ μg (18 আইইউ)
** শুকনো: ভিটামিন ডি (ডি 2 + ডি 3 ): ৩.৯ μg (১৫৪ আইইউ)

**লাইকেন**

* বিভিন্ন প্রাকৃতিক পরিস্থিতিতে জন্মানো *ক্লাডিনা আরবুসকুলা নমুনাগুলিতে প্রোভিটামিন ডি*2 এবং ভিটামিন ডি 2 থাকে , যথাক্রমে ৮৯-১৪৬ এবং ০.২২-০.৫৫ μg/g শুষ্ক পদার্থ। এগুলিতে ভিটামিন ডি3 রয়েছে (পরিসীমা 0.৬৭ থেকে ২.০৪ μg/g) যদিও প্রোভিটামিন ডি3 সনাক্ত করা যায়নি। ভিটামিন ডি এর মাত্রা অতিবেগুনী বিকিরণের সাথে ইতিবাচকভাবে সম্পর্কযুক্ত।

**প্ল্যান্টা**

* আলফালফা ( *মেডিকাগো স্যাটিভা* সাবস্প. স্যাটিভা), অঙ্কুর: 4.8 μg (192 IU) ভিটামিন ডি 2 , 0.1 μg (4 IU) ভিটামিন ডি3 ।

## তথ্যসূত্র

বিষয়শ্রেণী:সেকোস্টেরয়েড
বিষয়শ্রেণী:ভিটামিন ডি
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
হেয়র্হি ইয়ের্মাকভ

**হেয়র্হি সের্হিয়োভিচ ইয়ের্মাকভ** (; জন্ম: ২৮ মার্চ ২০০২; **হেয়র্হি ইয়ের্মাকভ** নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব অলেকসান্দ্রিয়া এবং ইউক্রেন জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।

২০২৪ সালে, ইয়ের্মাকভ ইউক্রেন অনূর্ধ্ব-২৩ দলের হয়ে ইউক্রেনের বয়সভিত্তিক পর্যায়ে অভিষেক করেছেন।

## প্রারম্ভিক জীবন
হেয়র্হি সের্হিয়োভিচ ইয়ের্মাকভ ২০০২ সালের ২৮শে মার্চ তারিখে ইউক্রেনের কিয়েভে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইয়ের্মাকভ ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০২৪ সালের ২৫শে মার্চ তারিখে তিনি জাপান অনূর্ধ্ব-২৩ দলের বিরুদ্ধে ম্যাচে ইউক্রেন অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ইয়ের্মাকভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউক্রেনীয় ফুটবলার
বিষয়শ্রেণী:ফুটবল ক্লাব অলেকসান্দ্রিয়ার খেলোয়াড়
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফুটবল ক্লাব শাখতার দোনেৎস্কের খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:পুরুষ ফুটবল গোলরক্ষক
লেবার উইমেন'স নেটওয়ার্ক

**লেবার উইমেনস নেটওয়ার্ক** (**এলডব্লিএন**) হল সমাজতান্ত্রিক সমাজ যা আনুষ্ঠানিকভাবে যুক্তরাজ্যে লেবার পার্টির নারী শাখার প্রতিনিধিত্ব করে। এটি একটি তৃণমূল গ্রুপ যা দলের মধ্যে প্রচারণা, প্রশিক্ষণ এবং মহিলাদের জন্য সমর্থন প্রদান করে।

## ইতিহাস
সংগঠনটি ১৯৮৮ সালে প্রতিষ্ঠিত হয়েছিল, যার লক্ষ্য ছিল লেবার পার্টিতে আরও বেশি নারীকে প্রার্থী হিসাবে নির্বাচিত করতে এবং সংসদ সদস্য হিসাবে নির্বাচিত হতে সহায়তা করার লক্ষ্যে। লেবার উইমেনস নেটওয়ার্কটি চারজন মহিলার দ্বারা শুরু হয়েছিল: বারবারা ফোলেট, বারবারা রোচে, হিলারি ডি লিয়ন এবং জিন ব্ল্যাক ১৯৮৭ সালের যুক্তরাজ্যের সাধারণ নির্বাচনের পরে, যেখানে ব্রিটিশ পার্লামেন্টে খুব কম সংখ্যক মহিলা নির্বাচিত হয়েছিল।

২০১১ সালেজো কক্স এমপি প্রথম LWN চেয়ার হিসাবে নির্বাচিত হন, যতক্ষণ না তিনি ২০১৫ সালে ব্যাটলি এবং স্পেনের সংসদ সদস্য নির্বাচিত হন। তার মৃত্যুর পর লেবার পার্টি এবং লেবার উইমেনস নেটওয়ার্ক 'জো কক্স উইমেন ইন লিডারশিপ স্কিম' শুরু করে, যা দলের মধ্যে মহিলাদের প্রশিক্ষণে বিনিয়োগ করতে সাহায্য করবে।

## তথ্যসূত্র

## বহিঃসংযোগ
* 

বিষয়শ্রেণী:১৯৮৮-এ প্রতিষ্ঠিত সংগঠন
বিষয়শ্রেণী:১৯৮৮-এ যুক্তরাজ্যে প্রতিষ্ঠিত
নারী
বিষয়শ্রেণী:যুক্তরাজ্যের রাজনৈতিক দলের নারী শাখা
মাকসিম তালোভিয়েরভ

**মাকসিম ভাদিমোভিচ তালোভিয়েরভ** (; জন্ম: ২৮ জুন ২০০০; **মাকসিম তালোভিয়েরভ** নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে অস্ট্রীয় ক্লাব এলএএসকে এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০২১ সালে, তালোভিয়েরভ ইউক্রেন অনূর্ধ্ব-২১ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২৪ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
মাকসিম ভাদিমোভিচ তালোভিয়েরভ ২০০০ সালের ২৮শে জুন তারিখে ইউক্রেনের নালচিকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
তালোভিয়েরভ ইউক্রেন অনূর্ধ্ব-২১ এবং ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০২১ সালের ২৪শে মার্চ তারিখে তিনি বুলগেরিয়া অনূর্ধ্ব-২১ দলের বিরুদ্ধে ম্যাচে ইউক্রেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তালোভিয়েরভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউক্রেনীয় ফুটবলার
বিষয়শ্রেণী:এলএএসকের খেলোয়াড়
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার
বিষয়শ্রেণী:ইউক্রেনের পুরুষ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:স্পোর্টস ক্লাব দিনামো চেস্কে বুদেয়োভিৎসের খেলোয়াড়
বিষয়শ্রেণী:প্লিমাথ আর্গাইল ফুটবল ক্লাবের খেলোয়াড়
বিষয়শ্রেণী:অস্ট্রীয় ফুটবল বুন্দেসলিগার খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
এলজিবিটি+ লেবার

**এলজিবিটি+ লেবার** হল একটি সমাজতান্ত্রিক সমাজ  যা আনুষ্ঠানিকভাবে যুক্তরাজ্যে লেবার পার্টির এলজিবিটি শাখার প্রতিনিধিত্ব করে। সংগঠনটির উদ্দেশ্য হল লেবার পার্টির মধ্যে প্রচার করা, এবং লেসবিয়ান, গে, বাইসেক্সুয়াল এবং ট্রান্সজেন্ডার (এলজিবিটি) লোকদের অধিকারের প্রচারের জন্য বৃহত্তর শ্রম আন্দোলন, এবং লেবার পার্টিকে সমর্থন করার জন্য এলজিবিটি সম্প্রদায়ের সদস্যদের উত্সাহিত করা।

## পৃষ্ঠপোষক
এলজিবিটি+ লেবার ব্রিটিশ পার্লামেন্ট থেকে এলজিবিটি রাজনীতিবিদদের আমন্ত্রণ জানায়, আইনসভা এবং সরাসরি নির্বাচিত মেয়রদের প্রচারণার পৃষ্ঠপোষক হিসেবে কাজ করার জন্য। বর্তমান পৃষ্ঠপোষকরা হলেন:

### বর্তমান পৃষ্ঠপোষক

#### কমন্সসভা

#### লর্ডসভা

## তথ্যসূত্র

বিষয়শ্রেণী:শ্রমিক দল (যুক্তরাজ্য) এর সমাজতান্ত্রিক সমাজ
বিষয়শ্রেণী:রাজনৈতিক দলের অধিভুক্ত এলজিবিটিকিউ সংগঠন
বিষয়শ্রেণী:যুক্তরাজ্যে এলজিবিটিকিউ রাজনৈতিক প্রচার গোষ্ঠী